— 091 — 



lections de deux, coslés soient absolues, en quoy le gré de nul autre ne 

 peult servir, sinon celuy des parties; 



Qu'elle entend, cependant, que touis les articles qui ont esté con- 

 sentis par cy devant, et trouvés bons par sa Majesté au propos de Mon- 

 sieur, demeurent entiers pour Monsieur le Duc, muant seulement les 

 noms, réservé l'interprétation ou esclarcissement des doubtes sur l'ar- 

 ticle de la religion , ce qui sera remis à estre déterminé par elle et Mon- 

 sieur le Duc à leur entrevue; 



Qu'elle voyt bien qu'au dict article y aura maintenant plus de dif- 

 ficulté qu'il n'y eust eu auparavant les événemens de France, considé- 

 rant le cours qu'il semble que le Roy tient contre ses subjects pour leur 

 religion agréant à celle d'Angleterre, mesmement à luy accorder ceste 

 partie de sa religion qui consiste principalement en la messe, attendu 

 le scandale que tous ses conseillers disent qu'il pourroit en ce temps 

 advenir de le luy permettre, pour estre ebose trop contraire à la sainte 

 parole de Dieu, et aux lois establies pour la religion receue en Angle- 

 terre, de sorte que, oultre le scrupule de sa propre conscience, elle 

 estime que bien peu des siens le luy vouldront conseiller, ayant cause 

 à présent d'y estre plus soigneux qu'ils n'ont esté par cy devant ; 



Que neantmoins , sur ce que le dict s r grand trésorier dict qu'il luy 

 a remonstré, qu'encor qu'elle ne deubt trouver en Monsieur le Duc 

 toutes les perfections qu'elle désireroit, de tant qu'il y en a plusieurs 

 grandes, et louables, et qu'il est de très illustre et royalle extraction, 

 et que c'est à présent qu'un party tant honorable luy est offert avec 

 tant sérieux moyens , tant par le Roy et sa Mère , comme par la conti- 

 nuelle poursuite par messagiers et lettres du Duc mesmes, comme tous- 

 jours appert, et qu'estant le temps à elle de se maryer, par ainsy qu'il 

 ne fault qu'elle s'arreste à petites difficultés, qu'elle dist qu'elle se veult 

 incliner pour l'amour de ses subjects, nonobstant qu'elle y vit aucunes 

 choses non du tout à sa satisfaction, d'endurer aulcuns clefaults, ce 

 qu'elle ne vouldroit faire , si n'estoit pour la nécessité de son mariage à 

 contenter son royaume ; 



Qu'elle ne nye point ce que le dict grand trésorier luy a pareillement 

 remonstré touchant le point de la religion, que plusieurs choses, moien- 

 nant qu'elles ne soient directement contre la parole de Dieu, comme il dict 

 estre quelque part de la messe, se peuvent laisser aller par connivence, 

 qu'autrement l'on ne les octroyeroit pas , et qu'il y a moins de scrupule 

 et moins de scandale de ne les contredire , que si par expresse déclara- 

 tion l'on les authoriseroit , par où le dict s 1 trésorier pense qu'en telles 

 et semblables moindres choses sa conscience se pourroit acquiescer, en 

 espérance que Mons r le Duc s'estant accoustumé avec l'exercise de la 

 religion d'Angleterre trouveroit avec lé temps plus de raison de s'en 

 louer, que peultestre de la religion de France, car il est manifeste qu'en 



